Павшино (Украйина)

Па́вшино авадь Павшыно (укр. Павшино) (мад. Pósaháza) (нім. Pausching)*Німці у Павшинови (укр)* (пол. Pawszyno) (чис. Pavšino) — село у Мукачовському районови, Закарпатьской области, Украйины.

 Назва 
У 1995. році назву поміняли з „Павшин“ на „Павшино“.

 Історія 
Село первый раз ся споминать у 1749. році. Ёго заселяли у основі німці-колоністы, котрых сюды заселили у XVIII сторочови містні князі из німицькой династії Шынборнӯв.

У 1749. році туй поселилися файты из Бамберґа. Сюды зачали приходити ремісникы, у основі «шлосеры». Обы доїхати у лісистоє Пудкарпатя у час, кой майбыстрым транспортом были поштові конні екіпажі, приходилося пережити справжню драму. Єдным и май удобным для них способом перехода были рікы. Хотящі вандровати у опшаря Шынборнӯв, німці продавали своє ґаздӯвство, лишали леш май нужноє, а за одержаны гроші стройили «боат», т. є. саморобну шіфу, похожу на дарабу. Грузили туды свої нажиткы — и так спускалися по Дунаёви… до Відня. Там им платили за переселеня — гульден «на голову». Исе золота копійка, котрыв из XIV. стороча платили у Німицьку. Кідь файта была многодітныв, та давали три гульдены.

При кӯнцёви XVII. – на зачатку XVIII. стороч туй постройили деревляный костел на німицькых поселенцю̄в, якый простояв дві сотні рокӯв. У 1901. році у Павшині было учинено новый мурованый храм грӯшми парафіян намісто знесеного деревляного. У 1989. році одбылася реконструкція сятыні удну и з вон.

Парафію обслуговувуть дієцезіалны попы, роблять черниці общины Сестер св. Йозефа де Сен-Марк, котры мавуть свӯй монастырь у парафіялнӯв хыжи на жӯн старшых рокӯв.

 Обывательство 
У селі на 2001 рӯк живе 862 людий, из них подля языка:

Украйиньскый — 49,52%

Німицькый — 34,25%

Мадярьскый — 13,60%

Руськый — 2,27%

Циганьскый — 0,24%

 Удкликованя 
Тоты даны суть часточно або цалком основаны на перекладі статі Павшино (Україна) на Украйиньскӯв Вікіпедії (чісло ревізії было становлене).
Катеґорія:Села Закарпатьской области